
PRESENTACIÓ 



Passada ja la florida primavera y'l xar- 
dorós estíu del nostre Renaxement, al 
entrar en la tardor ¡quín goig dona trobar 
mitj amagat en lo fullatge atapahit del 
verger, un aucell cantador, si de ben 
pochs conegut, gracies á sa modestia, de 
cant suau y regalat, com de la pura mena 
que es deis rossinyolsl 

Tal es la avinentesa d'aquest Uibre, y 
lo que, á mon entendre, valdrá á son 
Autor, qui es l'aucell desconegut, un mes 
falaguer acullimentl 

Molts, venintlos de nou lo nom del 
Poeta, creurán que's un novell cantador 
adelerat pera donar al vent les sues can- 
£ons, potser mes aviat estargides demunt 

5 J. MAS Y CASANOVAS 

les deis grans mestres, que filies de l'ins- 
piració propia. Res hi ha d'a^ó. Lo nos- 
tre Poeta no es noventa ni imitador; ans 
vell, si axí pot dirse, en l'art de trovar; 
y mestre passat, qui escríu lo que li dicta 
sa fantasía lliberta. Ja fa dotze anys que 
d'ell vaig rebre Xldili y Lo somni de Sant 
Llufs, y'm sembla que, atesa la febre de 
la vida present, ja es data. 

No'I conexía llavors en persona, ni li- 
tejariament ne tenía cap noticia; pero 
aquelles xamoses primicies prometíen be- 
lla collita, y axí fou que m'omplí'I cor de 
joya la seguretat de que aparexía un nou 
poeta en la nostra literatura, y precisa- 
ment en lo ram menys conreuat del nos- 
tre sigle. 

Fíu estampar les dues composicions en 
lo Missatjer del Sagrat Cor de Jesús que 
aquell meteix any de 1893 comencava 
á publicar, y vaig escriure al desconegut 
Autor remerciantlo y encoratjantlo á con- 
reuar lo verger en herba, á pouar en \z.font 
hont gayre bé ningú va a pouar, com deya 
Mossén Cinto, lo insigne mestre de la poe- 
sía religiosa. 

POESÍES RELIGÍOSES 9 

Axí va comentar la nostra amistat, y, 
com si Lo Missatjer fos la Musa inspira- 
dora del Poeta, pera Lo Missatjer foren 
escrites gayre bé totes les composicions 
aplegades en aquest Ilibre, y á les meves 
mans pervingueren abans que á cap altres, 
cercant una aprovació que T Autor ha es- 
timat sempre en mes de lo que pot valdré. 

En les planes de Lo Missatjer trobará 
Tinvestigador, gayre bé tota la labor lite- 
raria del meu amich, desde les composi- 
cions primerenques, encara indecises, mes 
pero espurnejades de flors y d'imatges 
poétiques, fins á les que, perfectes de for- 
ma, pero vuydes de Taroma ubriagadora 
que produeix la emoció estética, marcan 
la fita del Non Plus Ultra, que deuría res- 
pectar tot poeta, valdament fos un geni. 

Era, donchs, hora de que'l poeta amich 
fes son tomo. Mes ¿quí no sab lo que acó 
representa? Tría de composicions, cerca 
de editor, de prologuista... Tres dificultáis 
á voltes (sortosament pera molts) insupe- 
rables. La manera mes senzilla que dins 
la nostra amistat, he trobat de resóldreles, 
y de esvahir ensemps les angoxes, los es- 

crúpols y ls temors del Autor, ha estat 
péndreli de les mans les composicions, y 
encarregarme de ferne la tría, y de cercar 
un editor que les volgués incloure en son 
catálech. 

Acó es lo que menys m'ha costat, mer- 
cés á la amistat de don Gustáu Gili, y al 
entussiasme que sent per tot lo que pot 
honrar les lletres patries. De cercar prolo- 
guista me n'ha rellevat TAutor, imposant- 
me'l. La tría... la tría sí, m'ha costat de 
veres, puix he complert encárrech tan de- 
licat, ab la conciencia mes escrupulosa, 
repassant una, dues, y tres vegades, les 
triadures que'm dolía dexar, per ser obres 
d'un amich, y per aqueix motiu, sempre 
agradoses. 

He de confessar, ab tot, que altres hau- 
ríen presentat major gavell de composi- 
cions, toya mes ufanosa. Pero jo no devía 
obrar contra ma conciencia literaria, de- 
xantme dur del dele d'enlluernar al pú- 
blich, y galejar al amich, ab una benevo- 
len^a que en mí hauría estat una adulació 
ó, com se deya antiguament, una llegote- 

ría, Jo he professat sempre, com ell sab, 
aquell canon estétich d'Horaci: 

Ni'ls deus ni'ls hómens ni'ls pilars soportan 
ais poetas mitjans.... 

Pera mí també, es la Poesía una poma- 
da que res val si no té aroma. 

Mes encara: la tinch per un'arpa eólica, 
que ha de ressonar en los esperits fentne 
vibrar les cordes. La gran Poesía les fará 
vibrar ab forga, fins les fará gemegar; la 
Poesía senzilla, de la lley del idili, les com- 
mourá suaument, débilment, si's vol; pero 
les fará vibrar d'alguna manera. Si Farpa 
no es eólica, acó es, si la poesía no es 
Poesía, per mes que les veus de les cordes 
sien argentines, no hi respondrán les de 
la meva ánima; será una dolca música, un 
só grat á Torella; mes com no irá informat 
d'una idea melódica, res dirá á mon es- 
perit ávit de poesía, y dexaré d escoltarlo. 

Partint d'aqueix principi, he refusat, 
sens mirament á si's reduhía la tofa d'exa 
garlanda, moltes composicions que, k 
posar sois l'esment en sa forma depurada, 

12 J. MAS Y CASANOVAS 

podíen entrar en compte. ¡Ohl quánts lli- 
bres de versos hi ha molt fexuchs, que no 
contenen mes d'un trist parell de poesíesl 
¡quánts que passen per escollits, no en- 
clouen mes que fragments, rapsodies d'una 
inspirado intermitent y empeguehidalMes 
¿de qué serveix lo demés? Jo entench que, 
ni al honor del poeta ni al delit del pú- 
blich elet: lo poeta es aclamat mes que 
sía per una poesía. No hem de retraure al 
foraster Jorje Manrique, l'exemple'l tením 
á casa, l'Aribáu es famós solament per sa 
Oda á la Patria; y si'ns allarguém mes, 
trobarém serho en Cabanyes, per unes 
poques Odes, y que á n'en Milá se'l comp- 
ta entre'ls trovadors, per quatre cantars 
de gesta. ¿No es un engany pera Fautor 
y'l públich donar per or fí, lo meteix lo 
riell pur, que l'escoria? Axí es com lo po- 
blé pert lo nort, y com, mancat de criteri, 
arriba á no estimar lo que ho val, ni á 
menysprear lo que es fals y sense valúa. 

Mon amich qui ha donat exemple de 
modestia no cercant glories prematures, 
havía de donarlo també de llealtat, no 
oferint al públich sino lo que n'es digne, 

si molt, molí; si poch, poch; lo que com- 
porta la collita. Tal ha estat mon criteri, 
y prench demunt meu tota la responsabi- 
litat de la tría, puix 1* Autor no hi té mes 
part, sí a dit en sa alabanza, que la humi- 
litat d'haverla dexada á mon albir ab 
l'abnegació mes absoluta. 

¿Hauré acertat? Jo prou ho voldría. Me 
sabría molt greu que m'hagués passat per 
alt la mes petita floreta, ó que se m'hagués 
barrejat en aqueix que tinch per ramell 
gemat y olorós, una sola flor marcida ó 
sens aroma. 

Resseguím la feyna feta, y veja'! lector 
lo concepte ab que incloch en aquest vo- 
lúm les belles composicions que en ell 
figuran. 

He posat al cap del 1 libre uns arpegis 
febles é insegurs, que malgrat y agó he 
volgut conservar, no sois perqué ho me- 
rexen, sino també perqué son lo preludi 
del cant pie y sonoros, que després d'ells 
comenta. En aquexes tres primeres Mont- 
serratines s'hi transparentan encara lleus 
reminiscencies d'altri; la inspiració es com 
encomanada, la forma (un poch 1 limada 

mes tart) es, ab tot, imperfecta, insegura. 
Compáreles lo lector ab los dos Himnes que 
seguexen, y veurá la distancia que'ls se- 
para. Singularment en lo dedicat á la 
Benedicció del Quint Misteri dolorós, lo 
foch de la inspiració, lo domini de la for- 
ma, la idea férvida descapdellantse fíns al 
final, sense defalliments, tot li demostrará 
que'l poeta ha ja assolit sa plenitut; que 
ja canta sol, y canta bellament lo que sa 
fantasía li dicta. 

Entrém al fons del llibre per les Nada- 
les (que he rotulat Lo Poema de Nadal): 

Som al punt de mitja nit 

va nevant seguit, seguit; 

Bethlém somnía. 



Aquí es hont la inspiració del poeta ha 
trobat la vena propria: lo que enclóu un 
sentiment tranquil, lo que no fa debategar 
lo cor, lo que permet que la fantasía volé 
á son pler, sens emodons fondes, com si 
fos una fada sommiadora. Aytal es la ca- 
racterística den Mas. Lo cel de sa Poesía 

es un cel seré, per hont passan solament 
meteors lluminosos, apacibles, riallers, 
deis que's retratan dolgamenten les aygües 
sense portar terrabastalls esveradors, ni 
fins quan los horitzons aparexen carregats 
de núvols fulgurants, com succeheix en lo 
Trionf del Sagrar Cor de Jesús, y en lo 
Himne al meteix Sagrat Cor, que, per al- 
tra part, son dues mostres d'épica religio- 
sa preuhadíssimes. 

Qué diuen los Angels, qué diuen los 
Pastors, qué diuen les Esteles y'ls Aucells 
y fins les Palles de l'Establía, en aquella 
nit ditxosa; qué diu Jesús amorós desde' 1 
Sagran; qué diu lo Serafí envejant lo 
llantió del Santíssim; qué responen los 
hómens á la veu de Jesús; veusaquí la 
Musa inspiradora del amable Poeta. Res 
que s'assemble al Bethlem de Mossén Cinto 
com algú podría temer; res, l'inspiraci6 
brolla de la contemplació del Sagrat Mis- 
ten de l'Establía; com, en les Eucaristía 
ques, de la consideració de 1' Augusta Víc- 
tima presonera d'amor. 

Si alguna retiran^a té en Mas ab altre 
poeta religiós, no es per filiado, es de 

germanor: abdós teñen la metexa inclina- 
do á lo religiós suau, lo meteix ayre, lo 
meteix temperament artístich. Es lo ger- 
má del plorat Casas y Amigó: ñns en 
Tenamorament del tema de Nadal, s'as- 
semblan. 

En aquests dos aplechs de Nadales y 
Eucarístiques, que es hont rumbejan les 
mes gayes flors de la toya, la forma té un 
tó apacible y distingit, lo vers flueix sens 
esforg, ab una naturalitat y elegantesa tota 
seua, donant al estil un sabor ni ciutadá 
ni camperol, que encisa; un cayent ni tan 
literari que no recorde'l popular, ni tan 
popular que no's puga dir literari. Dins 
d'aqueix estil, la compenetració de la ma- 
teria y de la forma, es perfecta; y la es- 
pontaneitat de la factura acaba de marcar 
la obra ab lo segell de la vera poesía, que 
si ha d'ésser com vol Horaci y demana 
l'art verdader, deu encloure'l pensament 
en lo motilo métrich: pedibus claudere ver- 
da. Aquí tot se descapdella ab naturalitat, 
y fins los pensaments que sorprenen per 
la dificultat d'ensopegárloshi una forma 
adequada, aparexen rossolant suaument, 

sense la mes petita violencia, demostrant 
lo domini segur, y la tra^a sobtil d un 
mestre de la llengua. 

Vejas per proba aquest comenc. de les 
EucarístiqucS) en lo Poemet del Santíssim: 

De blat del cel prenent fariña 
tría la flor, Jesús un jorn; 
pastada ja ab sa sanch divina 
son Cor enees tingué per forn. 

Ben cuyt lo Pa d 'eterna vida, 
Jesús s'asséu en dolc. repós; 
mostrant sa Taula ais hómens crida: 
— Veníu ací, tastáu mon Cos! 

y digaume si hú no se sent corprés ab 
aytal comen^ament, y no tem que una 
frase mal girbada, un adjectíu poch just, 
aterre'l templet de pur crestall irisat que 
l'Autor va cicellant en aquelles estrofes, 
qual tema capital es d'un atreviment gay- 
re bé temerán; y digaume també si no's 
respira ab goig íntim, y no s'aplaudeix ab 
coral aplaudiment, quan s'arriba á la ñ 
del escaygut poema, parió del de Nadal. 

La tasca es acabada: lo lector ja sab 
quin es lo meu criteri, y la valúa que te- 

nen, á mon judici, les flors d'aquest ram 
flayrós, de Montserratines, Nadales y 
Eucarístiques, que he aplegat en lo jardí 
de TAutor, y he capsat ab los lliris d'olor 
de les Primeres Comunions, ab Xldili de 
la Bta. Margarida, y ab Lo Somni de Sant 
Lluís. 

Aquí'l tens, donchs, lector amich; en tes 
mans poso'l llibre de Poesíes Religioses 
d'en Mas y Casanovas. ¡Qué Deu li do 
sort, puix es escrit á sa lloangal 

Jo espero que'l nostre poblé l'acullirá 
ab Tamor ab que acullí les obres del gran 
Mestre de tan alta Poesía; y, convengut 
del valer d'aquest aplech literari, confío 
que'l nom de son Autor no s'esborrará 
ja may nrés de la memoria deis qui haurán 
aspirat l'aroma regalada que vessa de les 
íulles d'aquest llibre. 

Gayetá Soler, Pvre. 

A LA MEVA MARE 



Mare mía, lo que us dech 
ab tot l'or del món no's paga; 
¿com la fe us podré pagar 
que m'havéu encomanada? 

Rich joyell d'aqueix tresor, 
es l'amor de la meua ánima; 
es l'amor a Montserrat, 
que aprenguí en la vostra falda. 

Jo vos deya cada nit 
tot donantvos l'abragada: 
— ¿Cantaréu la deis Roméus, 
cantaréu la de les Llanties? 

Un refilall de petons 
que estampaveu en mes galtes, 
lo preludi eren melós 
de cancons tan desitjades. 

Ben tapat y ab los ulls cluchs, 
no'n perdía cap paraula. 
jSi'n teníen de dolcor, 
si'n teníen les tonadesl 

Quan me creyau adormit, 
poch á pocb la vea baxavau; 
jo, llavors, creya talment 
que era un ángel qui canta va. . 

Somniava lo meteix 
cada nit: una. montanya, 
papallons, flors, aucellets, 
y fonts d'aygua regalada. 

Somniava molts roméus, 
y un rey moro ¡ab una barbal... 
una ermita en cada cim. 
com si fossen niuets d'ángels. 

Somniava un monastir, 
moltes llanties que penjavan, 
un retaule tot daurat, 
y la Verge sobirana. 

Y sentía les cancons 
que cada nit m'ensenyavau, 
que les cantavan al cel 
al compás de dolces arpes... 

D'ensenyarles a mos filis 
ara m'ha arriba t la tanda; 
sos cors tendres, com les flors, 
vull que'n reben la rosada. 



1895 

MONTSERRATINA 



Mon pobre cor 
té set d'amor: 

no sab hont beure. 
Assedegat 
y adelerat, 

cerca que cerca, 

¿Hont es la font? 
digaume hont 

es la canella; 
que's va morint 
mon cor, sentint 

l'aygua com vessa!.. 



dby Google 



POESÍES RELIGIOSES 2$ 

Mes ja sé hont es; 
ves, cor meu, ves, 

ves que t'espera 
entre clavells 
y 11 iris bells 

que'ls Angels regan. 

Es Montserrat 
lo lloch triat 

ahont goteja, 
y Serafins 
qui'ls rejolins 

de l'aygua beuen. 

Angels á vols, 
y rossinyols 

¡dolca barrejal 
uns refilant, • 
altres cantant, 

la benehexen. 

Oh lloch sagra t, 
tan desitjat 

per qui ab fe esperal 

Lloch de repós, 
verger flayrós, 
cel de la térra. 



L'aygua es de mel; 
Reyna del Cel, 

dexaume'n beure; 
que ab la dolgor 
del vostre amor, 

lo Cel comenta 

Maig de 1896. 

Á LA VERGE DE MONTSERRAT 

(IMPROVISACIÓ) 

Aquest matí al Tibidabo 
he pujat per venre'l cel, 
lo cel daurat de ma patria, 
y'l trono del Amor meu. 

¡Oh Montanya benehidal 
{Montserrat, qué n'ets de belll 
escala de mes pregarles, 
reliquiari de ma fe. 

D'aprop no poguente veure, 
desde lluny ho he volgut fer... 
La boyra t'embolcallava 
com á una verge son vel. 

Mos ulls esquinsant la boyra, 
com raigs de sol l'han desfet', 
y han vist ben clara la Estrella 
que es llum de mos pensaments. 

Han vist á la Moreneta 
per qui'l mea cor se deleix, 
sentada en trono granítich, 
que té'l cel blau per dosser. 

Los boxos, les flors boscanes, 
los cantayres aucellets 
y'ls papallons, flors que volan, 
li guarnexen l'escambell, 

Pie d' inefable dolcesa, 
hi ha volat mon pensament, 
deis ulls m'han brollat les llágrimes 
y de mos llabis lo prech. 

Desde' 1 cim del Tibídabo. Abril de 1894. 

DEL APOSTOLAT DE LA ORAClÓ AL BENEHIRSE 

LO QUINT MISTERI DÉ DOLOR DEL ROSARI 

MONUMENTAL DE MONTSERRAT 



¡Hossana, Montserrat! 

Avuy I' A posto la t 
posa en ton cel — un nou estel. 

Si quinze n'hi exirán, 

cap mes brillará tant 
com aquest Cor — enees d'amor. 

Cor amantíssim, 
goig del Altíssim; 

Jesús, font de dolgors, 
tegnau en nostres cots. 

Será en aquest Camí 

l'espurnejant rubí 
mes pur y bell — de ton cinyell; 

les flors l'encensarán, 

y'ls Angels hi vindrán 
á voliors, — cantantli amors. 

Cor amantíssim, etc. 

Será'l faro brillant, 

que'ns anirá mostrant 
fins á la mort — l'anyorat port; 

será'l florit verger 

hont trovará rasser 
l'enamorat — del Cor sagrat. 

Cor amantíssim i etc. 

¡Oh patria del mea corl 
per tu es bálsam d'amor 
que ha de curar — ton greu penar; 

abrágat k la Creu 
florida en eix carreu: 
ta sal vació — es la Oració. 

Cor amantíssini, 

goig del AUíssinv, 
Jesús, font de dolgors, 
regnau en nosires cors. 



Digitized by CjOOQIC 



HIMNE 

DELS TERCIARIS DE SANT FRANCESCH EN L'AC- 

TE DE BENEHIR LO TERCER MISTERI DE DOLOR 

DEL ROSARI MONUMENTAL 



No íaüunyes de la terra^ 
¡trillador Este l d As sis: 
ilumina aquesta serta t 
nostre mísiich paradís. 



Al bell cor del nostre Alberna 
Sant Francesch planta un roser; 
sa florida será eterna 

aent del cel lo jardiner. 
De Jesús ab les espines, 
ses poncelles carmesines 
«eran roses de dolor, 
-que ompliran de flayre 

Tayre, 
Montserrat de vermellor. 

CHOR 

No fallunyts de la ierra, etc. 

II 

Un cordó de terciari 
va trenantse Montserrat, 
del verger del sant Rosari, 
ab les flors que s'han badat, 
Sant Francesch, que se n'adona, 
l'aspra testa li corona; 
y'l nou cíngul benehint, 
ab polsím d'estrelles 

belles 
desde'l cel li va aspergint. 
3 

CHOR 



No fallunyes de la térra, etc. 

III 

La pregaría enfervorida 
quinze roses copsaran, 
y en la essencia benehida 
de llurs cálzers la fondrán. 
Quan la nit vindrá callada 
per brodar ab sa estelada 
lo dosser d'aquests turons, 
baxaran arcangels 

y ángels, 
á florejarhi oracions. 

CHOR 

No iahunyes de la ierra, etc. 

COR FERIT 

(en l'album de Montserrat) 

Baxava de Montserrat, 
y'l cor ferit me sentía; 
un raig d'amor me'l ferí, 
que'ls Angels enrejarían 

Tornant ara ais vostres peus 
la ferida trau sang viva 
jOh Verge de Montserrat! 
com mes oberta, mes vida. 

Visca jo ab lo cor ferit, 
pensant en Vos nit y día... 
fíns després que sía mort 
no'm dongáu la medecina. 

Agost 1890. 

NADALES 
ó 

LO POEMA DE NADAL 

INTRODUCCIÓ 

NIT DE MAR£ A NAZARET 

Una angélica embaxada 
veig que passa endiumenjada, 
vestes d'or y ales de neu: 
dú una tendrá flor gemada, 
flor remeyera 
que'l món espera: 
lo Fill de Deu. 

NADAL 



Som al punt de mitja nit, 
va nevant seguit, seguí t; 

Bethlém somnía: 
veu la escala de Jacob 
per hont baxan altre cop 

llums y harmoníes. 

Entelant les vives llums, 
místich núvol de perfums 

d'encens y mirra, 
s'esllanega pels grahons, 
com s'escampa pels turons 

la boyra húmida. 

Quan la escala ha encatifat, 
ab quieta majestat, 

legions divines 
hi devallen tan suaument, 
com del cel, hont s'ha anat fent, 

la neu rellisca. 

Los espurnejants capells, 
les d'encesos colors bells, 

vestes polides; 
les dalmatiques d'or fí; 
los cinyells de carmesí; 

sarrells que brillan; 

les estoles d'or y argent; 
ales blanques, removent 

ses plomes fines... 
maravella de colors, 
sembla un fay de flors y olors, 

que al món s'estimba. 

Lo corteig angelical 
ja s'atura en lo portal 
d'una establía; 

si hi fan march los querubins, 
van omplintla'ls serafins, 
de melodíes. 

Tot brandant llurs en cense rs, 
los arcángels son primer s 

prop de María; 
quan han vist a son Fillet 
en sa falda arraulidet, 

ais ángels diuen: 

— De llevant fins á ponent 
espargíu en un moment 

salms d'alegría; 
ha nascnt lo Fill de Deu, 
y ais pastors yol aprop seu. 

volául que vinguenl — 

Refrech d'ales s'ha sentit, 
y un chor d'ángels tot seguit 

pren embranzida; 
— ¡Gloria en l'alturia! — cantant, 
ja son lluny; ja's pert son cant; 

ja no s'oviran... 

Pastorets y maj oráis, 
per aquells nevats barals, 

conten ts fan vía. 
Com Jesús té lo que vol, 
se n'entorna'l bell estol 

y al cel s*enñla. 

Si la escala's va fonent, 
la nevada s'ha anat íent 

atapahida; 
y és que deis divins vergers 
ha caygut deis ametllers 

la flor puríssima. 

de 1899 

LO CANT DELS ANGELS 



(Gloria (cantan) en lo Ccl, 
y entre'ls hómens la pan sía: 
desretllauvos, bons pastora, 
que ha nascut vostre Messías! 

CHOR 

Ah que a bon puní! 
quina alegría! 
Humanitat % 
bella es ta ditxa, 
que ve Jesús 
a redimirte! 

Del davídich Roseret 
la Poncella ara s'obría; 



dby Google 



POESÍES RELIGIOSES 45 

per flayrar tan gaya flor, 
cels y térra s'aparían. 

chor: Ah %ue % etc. 

De Bethlém en lo portal 
una balma trobaríau, 
y es guspira en negra nit, 
llanternó que la ilumina. 

CHOR. Ah que, etc. 

Ab son Fill sens embolcar, 
pobre Verge jcóm sospira! 
com rosada en lliri blanch 
peí seu rostre'l plor rellisca! 

chor: Ah que, etc. 

En sa falda arraulidet, 
ab los ulls negats se'l mira: 
no és mes candi ni gemat 
un ramell de satalíes. 

chor: Ah que, etc. 

Si l'Infant no té bolquers, 
prou que'ls Angels n'hi f arfen 
esquinzant Uenques de cel, 
de brillants estéis guarnides. 

CHOR: Ah que, etc. 

A quí'ls astres encengné 
de escalfar no'n mancaría; 
mes deis hómens de bon cor, 
- l'amor tendré sois desitja. 

chor: Ah que, etc. 

Les manetes besaren 
qne la térra arrodoníen, 
y'ls penets podréu tocar, 
qne lo fírmament trepitjen. 

chor: Ah que, etc. 

Desvetlléuvos, bons pastors, 
que la nit ha tornat día, 
les aloses van cantant, 
y'ls sembrats trauen florida! 

Ak que a don puntl 
quina alegría! 
Humanitat, 
bella es la ditxa, 
que ve Jesús 
a redemirtc! 



Nadal de 1901 

LOS PASTORS DE BETHLEM 



Es nit, y clareja 
l'indret de Bethlém. 
Quina bella claror hi flameja, 
y, astorats, desde ací contemplém. 
No és claror de boscuria abrandada, 
que's deis somnis la llura esblaymada... 

La lluna s'ha fos, 
y Bethlém sembla una illa encantada 
al bell mitj d'un estany Uuminós... 
Aném 
á Bethlém! 
Coratge y avantl 
que'l camí ja s'escursa cantant. 

Un volcfangels, que s'acosta 

{Gloria á Deu en les altares, 
y en la térra ais hómens pan! 

Un ángel 

Ja l'arbre davídich 
rumbeja sa flor: 
es nat lo Messías 
promés á Jacob. 

Jesús s'anomena, 
que es nom amorós; 
ensemps Dea y home, 
redimirá al món. 

Los pastors, maravellats 

Salut al qui arriba 
en nom del Senyor. 

Vhngel 

Bethlém no s'adona 

del goig que te aprop, 
ni ha vista la estrella 
que porta en son front. 

Sos murs resplandexen 
faxats de claror, 
y'ls Serafina semblan 
guspires d'un foch. 

Veuréu una balma 
brillar com lo sol: 
lo rústich sagrari 
primer del Amor. 

Entráu á estrenarlo, 
ditxosos pastors, 
y un colp siau dintre, 
besau l'Infantó. 

Com d'una deu l'aygua 
li brolla del Cor 
la llum clara y pura, 
que os lleva '1 repós. 

Anéu á fruiría, 
gaudiuvos, pastors; 

després de vosaltres 
vindrán Reys y tot. 

Los pastor s. 

Salut al qui arriba 
en nom del Senyor. 

Los angels^ allunyanise. 

lGloria á Deu en les altures 
y en la térra ais hómens paúl 
A reveure, animes puresl 
bons pastors, adeussiáu!... 

Los pastor s¡ etnprenent la mar xa. 

Aném 

á Bethlém, 

Jesús nos espera; 

cuytém, 

que tindrém 

la tanda primera! 

La derrera nevada 
los camins á esborrat; 
y la immensa estelada 
poch a poch s'ha apagat; 
mes ja'ns hi veurém 
ab la llum que sobrix de Bethlém. 
Anéin 
a Bethlém, etc. 

La darrera estrella^ apaganise. 

Abans d'hora avuy s'eiflora 
lo jardí del firmament; 
tres estrelles, les mes belles, 
n'han fugit, aquest moment. 
La primera es missatgera 
y se'n va cap a Orient. 

Pariones com bessones, 
fan les al tres camí breu: 
s'han posades, acostades, 
sot?'l front del Fill de Déu... 
Vergonyosa y envejosa, 
vaig fonentme com la neu. 

Los pastor s, caminant. 

No's veu una estrella, 
lo cel es tot llís, 
y llú com la plata 
quan surt de brunyir. 

Cantant y fent vía, 
de fret no'n sentím, 
cancons y gaubansa, 
escursan camins... 

Ja 8'ouen canturies, 
y ve un Serafí; 
ja'ns venen á rebre 
Bethlém nos ha vist. 

Un rossinyol, que ve de Bethíem. 

Vinch de sentir la suau melodía, 
deis Serañns la divina cangó: 
iquína sorpresa 
tindrá la devesa 

quan jo la cante en gemat branquillói 
Dindol 
jo só'l rossinyol. 

Quan les masfes ajusten ses portes, 
y guspirege'l trespol infinit; 

quan l'aucellada 

s'ajoque cansada, 
la rependré enamorat cada nit. 
Dindol 

jo só'l rossinyol. 

— D'hónt les has tretes tes dolces passades? • 
roses y aucelles, sentintme, dirán: 
á mes amigues, 
Bethlém, no'ls ho dignes; 
sois mos fillets y ma esposa ho sabrán. 
Dindol 
jo só'l rossinyol, 
só'l rey deis poetes, y cantaré sol 

CANgÓ DE L' ALOSA 



Com sageta disparada, 
cada día, á trench d'albada, 
del meu solch m'alco d'un vol. 
De la llana, enamorada, 

so matinera, 

só la primera 

que ven lo sol. 

Pero avuy, mes dormidora, 
no he pogut veure Taurora 
que haurá suara passat: 
aquell núvol que's colora 
es la rodera, 
la polsaguera 
que ella ha dexat. 

Prou ans d'hora avuy clarejal.. 
En dolcíssima barreja 
s'ouen lluny arpes y chors... 
Es desembre y abrileja... 
Morta com era, 
ja es la ribera 
com riu de flors. 

De Bethlém veig la Establía 
que es la cambra de María, 
ales d'ángels per trespol; 
á Jesús jayl quí'l retiría!... 
Só matinera, 
só la primera 
que he vist lo sol! 

Desembre, 1899. 

CANgÓ DE LA ORENETA 



¿Qué passa en lo cel? 
¿qué passa en la térra? 
Per tot s'ouen cants, 
les prades florexen; 
la nit son mantell 
despulla d* estrelles, 
y'n fa salomons 
que al sol enlluhernan: 
demunt de Bethlém 
penjats balan drejan. 

Piu... ptu ,. 
Volemhi, seguíu, 
anemho á veure. 

Ja qnasi arribém 
al venturos terme: 
dexauvos anar 
les ales esteses; 
a valí, mes a valí, 
volém ran de térra... 
Mes ¿hónt es la flor 
que'ls Serafíns cercan ? 
Devant d'un portal 
brunzint s'axamenan. 
Piu... ptu... 
Veniu, filis, veníu 
que he.vist una escletxa! 

Miráu lo roser 
gronxant sa poncellal 
qué ros es l'Infantl 
qué hermosa la Vergel 
Veníu, rossinyols, 
veníu, caderneres, 
pinsans, passarells, 
calandries y merles; 
cantáu les cancons 
que al bosch heu apreses. 

Piu... ptu... 
lo dó que tenía, 
no'l té la oreneta! 



Quan mostra l'hivern 
la neu de sa testa, 
al rafach amich 
li dich: cA reveure.» 
Trayesso'l desert, 
la mar y les serres, 
y'l bell Montserrat 
sos bracos axeca 
y oviro de lluny, 
son front que blaveja. 
Piu... piu.,. 
allá hi tinch un niu 
de cara a Judea. 

Volemhi, fíllets, 
lo goig nos hi espera, 
que un jorn hi vindrán 
Jesús y la Verge. 
Llavors k tot pler 
podrém veurels sempre 

en llur camaril, 
que'ls Angels guarnexen, 
y ab ells hi entraren) 
com bolves lluhentes. 
/¥«..//«.. 
Aden, Nin jolíul 
Aden, Nazarena! 

Desembre, 1898 

LA CANgÓ DE LES PALLES 



Cantem, caniem* germanes, 
que a Deu scrvím de llit y 
may htm siguí tan blancs 
com som aquesta nit. 

Canúm, cantem^ 
y al Rey de cel y térra, 

benekirem* 



L'alé de primavera 
gronxá'l nostre brécol, 
ab cants de cadernera 
y ab cants de rossinyol. 

Venía la rosada 
dexant en nostres brins, 
recorts de sa besada, 
ses perles y rubins. 
Derrera sea hi queya 
lo sol enamorat, 
y de brillants se veya 
llavors lo camp sembrat. 

CHOR 

Canünt, cántente gcrmanes, etc. 

II 

Passá nostra infantesa, 
lo temps ditxós fugí; 
teníem ja, sus pesa, 
Tespiga cada brí. 
La verdejanta vesta 
lo sol nos torna d'or, 
¡mes fou qaan tingué llesta 
sa falc lo segadorl 
Esteses, fent garberes, 
cridarem ais aucells, 

7 anarem a les eres 
en companyía d'ells. 

CHOR 

Cantem % canüm, germanes % etc. 

III 

Que tot al mon té mida 
ja ho diu la nostra sort, 
imatge de la vida, 
imatge de la mort. 
¡Si tot lo que's desitja 
sabessem que's un bé! 
anant lo grá k la sitja 
iqué enveja que'ns va fél 
Mes, ¿ves qui'ns ho diría? 
l'agror se'ns torna, mel; 
venint á exa Establía 
havém anat al cel. 



Canúniy canüm, germana 
que a Deu servím de Hit; 

may hem sigut tan Manes 
com som aquesta nit 

Cantem, cantém, 
y al Rey de cel y ierra 

benehirém. 

Janer de 1894 

UN SERAFI 



Pastors de Judea, 
siau benvinguts, 
veníu a la cova 
veníu a Jesús. 

No vol pas riqueses 
qui cerca l'amor: 
sfls cors li oferisseu 
sería ditxós 

Chor cCangeUy serafins y pastors. 

Les velles profecíes 
avuy alean son vel: 
5 

ja s'han complert los dícs 
¡alégrat, Israel! 
y adora al tea Messíes, 
lo Rey de Terra y Cel. 

{Gloria al Altíssim 

Deu Infinitl 

I Gloria al dolcíssim 

Fill de Davidl 
{Gloria eterna á la Verge María, 
qui ha portat á Israel la alegría, 

PASSAT NADAL 

JESÚS SOMNIANT 

Ab les mans demunt del pit, 
com aucellet en sa branca, 
s'endormisca l'Infantó 
en la falda de sa Mare. 
Ja s'aclucan sos ulls blaus, 
com estéis que un niivol tapa... 
De María ab un dolc bes 
un trist somni comen cava. 

Veníu, Serafín s, 
polséu vostres arpes; 
canteuli del Cel 
cancons y corrandes. 

Veu d'Herodes l'envejós, 
com llampegan les espases, 
y ou remors y crits d'esgláy, 
com trons llunyans que s'atanacn. 
Caminant per un desert 
va dexanthi un florit rastre: 
gessamins y lliris blanchs, 
com un'altra Vía Láctea. 

VentUy Sera/íns, etc. 

Veu del Sol lo front enees 
quan s'ajup derrera l'Atlas, 
y ajacada veu la Esfinx 
que vigila les Pirámides. 
Un placévol palmerar, 
a la nit, té per posada; 
llurs palmons van escarpint 
de la lluna'ls rulls de plata. 

Veníu, SerqfinSy etc. 

Veu lo solch bellugadic 
que en lo Nil dexa sa barca: 

angelets fan de remers, 
de velám ses ales blanques. 
Quan Egipte'l veu venir, 
tots sos déos cauen de Tara, 
esclafats per los carréus 
de comises y pilastres. 

VeutUy SerafinSy etc. 

Com aucell que cerca'l nía 
d'hont l f ha tret la turbonada, 
se n 'entorna á Nazareth 
¡tant de temps que l'anyoraval 
De Joseph ab afalachs 
de María ab abracades, 
com un rieró entre flors, 
sa infantesa relliscava. 

VeníUy SerafinS) etc. 

Ara es mes espigadet, 
les jo guiñes no li escauen; 
ab la serra y lo ribot, 
del treball la suor tasta. 

Arribant a sos trenta anys, 
peí desert la llar dexava, 
com veremador que ha vist 
groguejar les pampolades. 

Veníu, Serafins^ etc. 

Travessantlo ab son cosí, 
lo Jordá santificava; 
sos dexebles escolleix 
y predica y fa miracles. 
Ve la Pasqua, y triomfant, 
k Jerusalém entrava, 
que encatifa sos carrers 
ab llorers, roses y palmes. 

Veníu, Serafins t etc. 

Deis Apóstols rodejat, 
un di jo us entra al Cenacle; 
besa y renta'ls peus a tots, 
y'ls convida á seure á taula. 
Pren un pa, y lo beneheix: 
— Es mon Cos: teníu, menjaume.. 

(En los parpres del Infant 
espurnejan dues llágrimesl) 

Mudéu, Seranos, 
muden la tonadal 
Toquéu mes baxet, 
psalteris y arpesi 

Del Cenacle se'n va á l'Hort, 
veu d'aprop 1' amargos Cálzer; 
ja l'agafan sos botxins, 
y un traydor besa sa cara. 
Porta al front corona de are 
ab sa sanch espurnejada, 
per mantell un esparrach, 
y per ceptre du una canya. 

Ploren, Serafins, 
ploréu, dolces arpes; 
del somni, embelhu, 
les tristes imatgesl 

Del Calvari arriba al cim 
y en sa Creu clavat ja l'alcan; 

un soldat li esberla'l Cor 
ab lo ferro de sa llanca!. . 



Sospirant s'ha dexondit, 
y del pit sea mans s'apartan, 
com aucells que han vist l'hivern 
y's desnían de sa branca. — 

Callea, Serafín s, 

dormíu, tendres arpes; 

Jesús obra'ls ulls, 

y'l besa sa Mare. 

LO POEMET 
DEL SANTÍSSEVÍ SAGRAMENT 



CHOR D ANGELS 

(Oh Pa saborosíssim, 
manna del cel! 

Oh bresca del Altíssim, 
vessa ta mel! 

De blat del cel preñe nt fariña, 
tria la flor, Jesús un jorn; 
pastada ja ab sa Sang divina, 
son Cor enees tingué per forn. 

Ben cuyt lo Pa d'eterna vida, 
Jesús s'asséu en dolc repos; 
mostrant sa Taula, ais hómens crida: 
— Veníu ací, tastau mon Cos. — 

Mes |ayl Jesús se migraría, 
si ais hómens veu massa allunyatsl... 
Aném a ferli companyía, 
volemhi tots, eoamoratsl 

(Oh Pa d'eterna vida. 

manna del cell 
Anyell que ais hómens crida 

ab místich bell 

II 

VEU DE JESÚS 

Dins del Sagrar i mon Cor s'ablana, 
dins del Sagrari mon Cor se fon; 
veníuhi, hómens, a ma cabana, 
veníu, ovelles, que anau peí món! 

Miráu mes llagues com regaliman 
la Sang preuada que m'heu costatl 
Son les cinch roses que mes s'estiman 
los cors deis justos que hi han flayrat. 

Dexant per sempre lo trist Calvari , 
l'amor me feya dolca presó: 
jVeníume á veure dins lo Sagrari, 
de Cel y térra la partió I 

Ma presó havéu endaurat, 
¿per qué sol m'hi havéu dexat? 

III 

UN SERAFÍ 

Ayl si en lloch del llantió 
que fa llum al sant Sagrari, 
permetés Nostre Senyó, 
que'l meu cor pogués posarhil 

Cremaría enamorat, 
y de nit mes que de día, 
que en la fosca soledat 



Digitized by CjOOQIC 



78 J. MAS Y CASANOVAS 

¡cóm sa flama crexeríal 
IV 

CHOR DE QUERUBINS 

Venen los hótnens! 
C reman aromes, 
encensers d'or; 
sa boyra fina 
fa de cortina 
al Sol d'amor. 

Demunt de l'Ara, 
Deu s'ha posar, 
no cegué ais hómens 
sa majestatl 



chor d'hómens 

Sa remor axordadora 
alc.a'1 mon per tot arréu, 

del Cor vostre, qui'ns anyora, 
ofegant la dolca veu. 



Mes avuy la havém sentida, 
bon Jesús, y aquí'ns teníu, 
desitjant lo Pa de vida 
que a moros nos oferíu. 

Com s'atura la nevada 
papellona, per les flors, 
reposéu, Hostia sagrada, 
ben sovint en nostres cors. 

Y per fervos agradosa 
la posada que us darem, 
tot seguint sa veu melosa 
ab los Angels cantarém: 

VI 

CHOR D'ANGELS Y HÓMENS 

Venerém, baxa la testa, 
aqueix Sagrament sublím, 

y al non ritus se rendescan 
los del Testament antich, 
que la Fe vindrá a suplirnos 
lo defecte deis sentits. 

Alegrémnos! Gloria al Pare! 
(Uahor, gloria, honor al Fill! 
I gloría al Sant Esperit, gloria! 
Trinitat, te benehím! 

Pa del Cel, saborosíssim, 
oh Santissim SagramentI 
nodrirás les nostres animes 
per la eternitat. Amén. 

Juny de 1898. 

LO TRIONF 
DEL SAGRAT COR DE JESÚS 

CÁNTICH 

Les negres bromes de la nit deis segles 
per tot lo raón pausadament s'esblayman, 
y del Calvari part d'amunt s'ovira 
la clariana. 

La Aurora esquinca lo mantell de boy res, 
y arrestellantles, les argenta y daura, 
semblan t les fulles d'una rosa immensa 
que al cel se bada. 

Ja'l Sol s'axeca, que la térra anyora, 

lo Sol diví que dexondeix les animes, 
6 

y'ls hómens sen ten que llurs cora reviuen 
ab nova sava. 

Giran ab ansia sos esguarts frissosos: 
veuen la Crea en lo Calvari aleada, 
y'l Sol pararshi, com un'hostia en cesa, 
demunt d'una ara. 

S*ou d'unes arpes lo melós preludi, 
y un himne sant majes tu os esclata, 
mentres deis Angels, que hi fan chor, comenca 
la devallada. 

Ja lo Calvari en cercle immens enrotllan; 
prop de son cim en espiralls s'arranan, 
y com coloms que al colomar arriban, 
clouen llurs ales. 

Atapahintse les legions divines , 
de la montanya lo terrer amagan, 
que ab aquella alba de nevades plomes 
s'ha endiumenjada. 

Ha arribat la hora del trionf, promesa: 



Digitized by VjOOQIC 



POESÍBS RELIGIOSAS &$ 

en processó los Serafíns y'ls Angels, 
místich zodíach que l'antich esborra, 
la térra faxan. 

La Crea augusta quatre Arcángels preñen, 
com d'Israel los sacerdote, son Arca, 
y trionfant lo Sagrat Cor nos mostran 
en tabernacle. 

S'alca Jesús! La humanitat l'adora; 
ressona un himne universal de /hosanna/ 
y'ls Querubíns desde la Gloria'l tornan: 
— ¡H$ satina % hosanna! 

Juny de 1899. 

HIMNE AL SAGRAT COR 
DE JESÚS 



Cor amantíssim, 

goig del Altíssim; 
Jesús % font de dolfors^ 
regnau en nostres cors. 

La llanca que ferí 

vostre costat diví, 
trova la déu— hont lo just beu: 

esclata vostre Cor, 

y'n va vessant l'amor, 
com aygua-mel — que ve del Cel. 

Cor amantíssim. etc. 

La font de redempció 

s'escorra en abundó 
Calvari avall — fias á la valí; 

la font ja's torna ríu, 

y'l món sent que revíu, 
ab la regor — del vostre Cor. 

Cor amantíssim, etc. 

Los cors mes endurits, 

jardins emmusteíts, 
rebrotarán— y florirán, 

per sempre hi regnarfcu, 

y d'aquets cors faréu 
altre felic— bell para di s. 

Cor amantíssim } etc. 

Des vé tila t, pecador; 

s'esblayma la negror 
d'aquexa nit — de greu neguit: 

com sol majestuós, 

ja surt lo Cor hermós, 
lo Cor diví — que'ns redi mil 

Cor amantíssim, 

gaig dtl Alttssim; 

Jesús, font de dol(ors y 

regnau en nostres cors. 

IDILI 



Factum est cor meum 
tanquatn cera liquescens 

(Ps. XXI, 15.) 



Lo Cor de Jesús, 
ha vist Margarida, 
com brasa de foch 
voltada d'espines. 
Del Cor al bell mitg 
vegé una ferida 
rajantne la sang, 
rubins que's foníen. 
L'estel de Paray 
digué amorosida: 
— Oh Cor del meu cor, 

¿quí axí vos feria? 
— Los hómens ingrats, 
que sembla s'oblidan 
d'aquells vius torments 
ab que'ls redimía. 
— Mostraulos lo Cor. 
— Mon Cor és qui'ls crida. 
— [Tastassen sa mel, 
ique prompte hi vindríent 
Jo'm moro de set, 
Vos sou font de vida: 
¿no hi puch acostar 
mos llavis d'argila? — 

Jesús li respón: 
— Sadóllat, ma filia, 
que'l mon no la vea 
la font de delicies. 
Quan ja haurás begut, 
ta sort la prediques, 
y'ls hómens vindrán 
ab ansies divines. 
Lo preu de ma Sang 
axí'l cobraría, 
que vull los seus cors 

per dolga joguina. 
No perdes instan t, 
ves, ves, Margarida: 
si trigas, mon Cor 
com cera's fondría. 



Tuny de 1899. 

RECORTS DE PRIMERES 
COMUNIONS 



A MA FILLA JOSEPA 



Com lo ciar estany gronxola 
á la estrella que tremola 
en son fons, guspirejant; 
dins ton cor, estany claríssim, 
k Jesús amorosíssim 
axí avuy vas brecolant. 

De ta vida es lo bell día; 
ab clau d'or la Fe t'obría 
lo portal del Paradís; 
Angels rossos que t'hi esperan 
ab llurs ales t'adosseran, 
cobrecel bellugadic. 

Quan en ton goxós deliri, 
vestideta com un lliri, 
á mos bracos t'has Uencat, 
filia meua, avuy te veya 
com borrall de neu que queya 
k un brancam mitj esfullat. 

A mon sol, que's pon, l'encalca 
rialler lo teu, que s'alca; 
poch á poch veurás lo món: 
que no't taque'l cor sa baba, 
perqué tota ditxa acaba 
hont Talé del Cel se fon. 

Serva serapre la puresa 
que deis Angels has apresa, 
y'l teu goig será infinit; 
per ton cor Jesús sospira, 
pensa sempre que Eli lo mira, 
y'l vol blanch com ton vestit. 



ai Maig 1898. 

A MON FILL RAMÓN 



Lo lliri de la puresa 
ha florit ja en lo teu cor: 
maravella de bellesa 
feta de nea y brins d'or. 

Del jardí de la inocencia 
ton Ángel bo'l trasplanta, 
dexant un rastre d'essencia 
que tot l'espay embauma. 

Jesús, qui agradat n'estava 
regarlo ab sa sang volgué, 
y avuy á ton cor entrava, 
celestial Jardiner. 

Fill mea, consérvala pura 
aquexa divina flor: 
qaan s'entela sa blancura 
Jesús ne fuig, y ella's mor. 



34 Maíg 1903. 

A UN N1N 



Al Sagrat Cor de Jesús 
aquest matí t'acostavas, 
t'hi acostavas tremolant 
ab l'ánima assedegada. 

Quan hi has estat frech á frech 
jcom lo teu debategaval 
Ha obert sos bracos Jesús, 
amorós, vejent tes ansies, 

Y t'ha dit: — Vina al meu Cor, 
qu'es font d'aygua regalada; 
y ensemps tasta d'aquest Pa 
ab que'ls Sants s'alimentavan. 

T'ha donat l'óscul de pau, 
y s'ha ios dins la teva ánima... 
Tos pares, t'han vist ab goig, 
traure mística brotada, 

Y han besat després ton front 
ab un bes exit de 1 'ánima... 
Jo també ho hauria fet , 
si podia besa 1 á un ángel! 

A PILAR 
CASACUBERTA Y PRAT 



Quan ve la Primavera 
la térra es un jardí; 
los hómens cullen roses, 
Jesús pomets de Uirs, 
y'ls tría y'ls reiría, 
que'ls yol peí Paradís. 

Lo llir de ta puresa 
enguany l'ha embadalit; 
s'acota per cullirlo, 
besando fa un sospir, 
y, com nevada estrella, 
se'l posa sobre'l pit. 

Pilar, prou la voldríen 
ta ditxa'ls Serafínsl... 

Qaan ve la Primavera 
Jesús fa poms de llirs. 



94 Maig 1902 

Avuy Jesús me convida 
k sa Taula celestial: 
vol que taste'l Pa de vida, 
que m'ha de fer immortal. 

Com papallona nevada, 
prenent lo mea cor per ñor, 
ni ha vingut d'una volada: 
¡quín deliqui en lo meu corl.. 



Maig 1903 

UN SOMNI 
DE SANT LLUÍS 



Creció tanto su fervorosa 
devoción á la Santísima 
Virgen, que á los nueve 
años hizo voto de castidad 
perpetua 

(Ano Cristiano.'— Junio, 
si* — Vida de San Luís 
Gonzaga) 



A l'hora en que'l rossinyol 
dins del bosch canta y refila, 
besant la crea de Jesús 
lo bon Lluís s'adormía. 

Lo somni que'l va bressant 
es un somni de delicies, 

per teñirlo eternament, 
los ángels s'adormiríen. 

Somnía veure una flor 
que £ la ombra de Deu crexía, 
la cuydan los serafíns, 
que, enamoráis, se la miran. 

Se la miran bo y volant, 
les ales se'ls esplomissan: 
rosada d'or y de neu, 
que de la fló'l cálzer pinta. 

No sab lo que veu Lluís; 
té 1' ánima embadalida; 
y axí li parla Jesús, 
y axí li parla María: 

— La flor que veus, fill amat, 
es pera tu; pots cullirla: 
de la puresa es lo llir, 
que per flayrarlo't fonías. 

Si'l culis, ja't sabém pitxer 
hont lo llir no's marciría: 

si'l trasplantas al teu cor, 
dalt del cel traurá florida. — 



Rabejantse en mars de llum 
y angelicals armoníes, 
diu Lluís, glatint d'amor: 
— (Quina sort, si'l merexía!...— 

Jesús, qui d'aquell infant 
lo sant desitj endevina, 
li dona la excelsa flor 
per quina flayre sospira. 

Lluís devalla del cel 
portantla en ses mans polides... 

La tasca del rossinyol 
Talosa la reprenía. 

Juny de 189a. 

MORT DEL 
BEATO JOSEPH ORIOL 

Punteja, Milans, punteja, 
Parpa que fas sospirar 
ab lo planyívol Stabat 
que'l morent t'ha demanat. 

Afináu vostres veus tendres, 
los infantons del Paláu, 
que's trene la melodía 
ab los chors angelicals. 

Endolcíuli Tagonía, 
son esperit bregoláu, 
fins que s'envole ab los Angels, 
que ja l'esperan, frissant. 

Sentó aleteig que s'allunya... 
Calláu, infantons, calláu; 
Milans, dexa dormir l'arpa : 
|la papellona ha volatl 



Janer de 1897. 

Prólech de Mossén Jaume Collell 

Ninots d'en Gayeta Gornet 

Un magnifich volúm en 12.° perllon- 
gat, imprés á tot luxo, baix coberta á 
tres color s Pías. 1 

L'Autor, com á patrici, ha volgut fer un 
llibre de sanitosa propaganda, y és ben cert 
que ho ha lograt; sense ser pretenciosament 
tendenciós y exclusivista, és moral, és ins- 
tructíu, és patriótich, agrados, original y ha- 
bilissim en corretgir los defectes que deshon- 
ran nostra Patria y escl avisan al Poblé. Fla- 
gella de valent, pero may cau en lo vici del 
que té malas entranyas y troba gust en fer 
patir ó en posar en ridícul. No: tan aviat és 
satírich com és tendré; tan prompte és amo- 
ros com és festíu: la bonhomie del seu carác- 
ter y la flexibilitat del seu geni's descubreixen 
en tot el llibre. 

EDICIÓ DE PROPAGANDA 



L8 imiTflfilÓ DE JES0CB1ST 

TRADUHIDA AL CÁTALA 

per Mossén Gayetá Soler 

AB LA VIDA DEL VEN. KEMPIS 

Forma un bel l volúm de 312 planas 
en 12.° perllongat) d'hermosa lletra el- 
zevir y bonpaper, en rústega. Pías. 1 

Enquadernat elegantment ab tela in- 
glesa flexible, de cantells vermellsy ró- 
tul daurat Ptas. V50 

Ab la matexa enquadernació, pero ab 
los cantells daurats Ptas. 2 

Enquadernació de luxo ab xagrí flexi- 
ble, cantells espuntatsy daurats com lo 
rótul, y ab capsa oberta . . . Ptas 8 

No'ns cal dir res raes, sino que'l preu ba- 
ratissim d'una pesseta en rústega, respón 
al pensament de fer una obra de propaganda 
católica, que puga escamparse per totes les 
terres de llengua catalana. 

- - - - máxima pera cada día de Tany - - - - 

PER LO 

Rnt. P. Miquel d'Esplugas 

Capuuí 

Un magnifich volútn en 8.° gran, de 
30 y 484 planas , d l hermosa lletray bon 
paper, ornat ab un gravat-retrato del 
Sant. En ruste g a Ptas. 3 

Elegantment enquadernat en tela in- 
glesa ab rótuls daurats . . . Ptas. 4 

EDICIÓ AUMENTADA 




de Mossén Jaume 2ollell 

Un magnifich volúm en 12.° perllon- 
gat, imprés á tot luxo en paper satinat 
y ab cooerta á quatre colors. . Pías. 1 

La edició s'ha fet ab tot amor, en magni- 
fich paper satinat, ab tipos nous, y va ador- 
nada ab una coberta á colors, que'n fa un 
llibre avinentissim pera regalos, com 
també pera premis ais noys, en las casas 
y colegís. 

100 

NOTA 1MPORTANT.— Pera afavorir la dihisió 
d'aquexos llibres en los colegís, círcols católichs, 
casas religiosas y centres de propaganda, l'Editor 
concedirá rebaxes importants a totes les persones 
que li fagsin demandes al engrós. 

